ANEXA VI

Menționată la articolul 3

Industria țesăturilor manuale și a produselor de artă populară

(1) Exonerarea prevăzută la articolul 3 cu privire la industria țesăturilor manuale și a produselor de artă populară se aplică numai următoarelor tipuri de produse:

(a) țesături obținute pe războaie de țesut acționate doar cu mâna sau cu piciorul, aceste țesături fiind țesături manuale tradiționale din fiecare țară furnizoare;

(b) articole vestimentare sau alte articole textile, executate tradițional în industria țesăturilor manuale din fiecare țară furnizoare,obținute manual din țesăturile sus-menționate și executate exclusiv manual, fără ajutorul vreunei mașini. În cazul Indiei și Pakistanului, exonerarea se aplică produselor de artă populară executate manual, din produsele descrise la alineatul (a);

(c) produse de artă populară tradițională din fiecare țară furnizoare, executate manual, enumerate în anexele la acordurile bilaterale avute în vedere;

(d) în cazul Bangladesh-ului, Indoneziei, Malaeziei, Sri-Lankăi și Thailandei, țesăturilor manuale tradiționale batic și articolelor textile confecționate din batic, cusute manual sau la o mașină de cusut acționată cu mâna sau cu piciorul. Țesăturile batic se definesc după cum urmează: țesăturile artizanale batic sunt executate printr-un procedeu tradițional prin care culorile și nuanțele sunt aplicate pe țesături albe, nealbite. Acest procedeu se execută manual în trei etape: (i) ceruirea materialelor executate manual; (ii) vopsirea sau pictarea (culoarea este aplicată fie prin metoda manuală tradițională de vopsire fie prin pictare manuală); (iii) îndepărtarea cerii prin fierberea țesăturii.

Aceste trei etape se repetă pe țesătură pentru fiecare din culorile sau nuanțele aplicate țesăturilor.

(2) Exonerarea se acordă doar produselelor reglementate printr-un certificat conform modelului atașat la prezenta anexă și emis de autoritățile competente din țara furnizoare.

În cazul următoarelor țări: Bangladesh, Indonezia, Malaezia, Sri-Lankăi și Thailandei, la rubrica 11 din certificat trebuie menționate următoarele:

«(d) Traditional handicraft batik fabrics and textile articles made from such batik fabrics»

Și

«(d) Tissus artisanaux traditionnels „batik” et articles textiles fabriqués à partir de tels tissus „batik”.»

În cazul Indiei, titlul certificatului este următorul:

«Certificate in regard to handloom fabrics, products of the cottage industry and traditional folklore products, issued in conformity with and under the conditions regulating trade in textile products with the European Community»,«

Certificat relatif aux tissus tissés sur métier à main et aux produits faits avec ces tissus de fabrication artisanale et aux produits relevant du folklore traditionnel délivré en conformité avec et sous les conditions régissant les échanges de produits textiles avec la Communauté Européenne»;

și rubrica 11 litera (b) are următorul conținut:

«(b) hand-made cottage industry products made of the fabrics described under (a)»

și

«(b) produits de fabrication artisanale faits a la main avec les tissus décrits au point (a)».

În cazul Ungariei și al Vietnamului, certificatele privind produsele descrise la litera (c) de mai sus trebuie să poarte ștampila vizibilă cu mențiunea «Folklore» . În cazul unei divergențe de opinie între Comunitate și cele două țări cu privire la natura acestor produse, au loc consultări în interval de o lună pentru rezolvarea acestor divergențe.

Certificatele trebuie să precizeze motivele pentru care se acordă această exonerare.

(3) În cazul în care importurile oricărui produs menționat în această anexă ating proporții care ar putea cauza dificultăți în cadrul Comunității, sunt inițiate consultări cât mai curând posibil cu țările furnizoare în vederea rezolvării situației prin adoptarea unei limite cantitative sau a unor măsuri de supraveghere, în conformitate cu articolele 10 și 13 ale prezentului regulament.

Dispozițiile din anexa III partea VI se aplică mutatis mutandis produselor mentionate la alineatul (1) din prezenta anexă.